-na usmerjevalni ravni Komisija (ki jo zastopa generalni direktorat za prevajanje) sodeluje z drugimi institucijami in Irsko (ki jo zastopa ministrstvo za kulturo, dediščino in Gaeltacht), pri čemer se sestanejo enkrat letno, da spremljajo napredek in sprejmejo letne prednostne naloge na naslednjih področjih:

V skladu s tem je bila ustanovljena skupina za spremljanje odstopanja za irski jezik, ki jo sestavljajo predstavniki prevajalskih služb institucij Unije in Irske. Skupina je začela delovati leta 2016 in bo nadaljevala delo do prenehanja uporabe Uredbe. Za njeno strukturo sta značilni dve ravni:

Institucije in Irska sodelujejo pri izvajanju Uredbe (EU, Euratom) 2015/2264. V skladu s členom 2 Uredbe se „irski organi in Komisija v sodelovanju z ostalimi institucijami Unije […] redno sestajajo z namenom spremljanja zaposlovanja zadostnega števila osebja za irski jezik v institucijah Unije za uspešno upravljanje postopnega zmanjšanja odstopanja […], pa tudi […] spremljanja zmogljivosti in koriščenja zunanjih ponudnikov storitev za zadovoljevanje zahtev institucij Unije za irski jezik“.

-četrto povečanje (od 1. januarja 2021) – uredbe in direktive Komisije ter sklepi Komisije, v katerih ni določeno, na koga so naslovljeni.

-tretje povečanje (od 1. januarja 2020) – uredbe in direktive Sveta ter sklepi Sveta, v katerih ni določeno, na koga so naslovljeni, ter

Leta 2005 je Irska zaprosila, naj irščina postane uradni in delovni jezik Unije, pri čemer je predlagala omejeno ureditev, po kateri bi se v irščini sestavljale samo uredbe, ki jih skupaj sprejmeta Evropski parlament in Svet. Svet je navedeni status priznal 1. januarja 2007 z Uredbo (ES) št. 920/2005 , pri čemer je bilo določeno odstopanje, v skladu s katerim je treba v irskem jeziku sestavljati samo uredbe Evropskega parlamenta in Sveta. Odstopanje je bilo sprejeto za obdobje petih let, po pregledu leta 2010 pa je bilo podaljšano za dodatnih pet let do 31. decembra 2016 . Leta 2015 je irska vlada v okviru svoje politike spodbujanja uporabe in znanja irskega jezika Svet zaprosila, naj postopoma zmanjša obseg odstopanja, da bi se to postopoma odpravilo do 1. januarja 2022. V skladu s tem je Svet decembra 2015 sprejel Uredbo (EU, Euratom) 2015/2264 . Zaradi tega je prvič nastal položaj, v katerem so morale institucije oblikovati novo jezikovno ureditev z obstoječo državo članico.

Ko se je Irska leta 1973 pridružila Evropskim skupnostim, ni zahtevala, naj irski jezik postane eden od uradnih in delovnih jezikov institucij, temveč le, naj se Pogodbe prevedejo v irščino, državljanom Irske pa zagotovi pravica do komuniciranja z institucijami v irščini. Zato irščina ni bila dodana na seznam uradnih in delovnih jezikov iz Uredbe št. 1 , institucije pa niso sestavljale ali objavljale zakonodaje v irščini.

Leta 2016 so se začeli natečaji EPSO za prevajalce in jezikovne strokovno-tehnične uslužbence za GA . Na natečaj za prevajalce se je prijavilo 210 kandidatov, uspešnih kandidatov pa je bilo deset, pri čemer je ciljno število znašalo 62. Osem od desetih jih je že bilo zaposlenih v institucijah na podlagi pogodb o delu za določen čas, torej se je zmogljivost povečala za dve osebi (neto). Ciljno število zaposlitev pri natečaju za jezikovne strokovno-tehnične uslužbence je bilo 13; od 118 kandidatov jih je bilo uspešnih devet, od tega jih je bilo šest zaposlenih pri institucijah na podlagi pogodb o delu za določen čas, s čimer se je zmogljivost povečala za tri osebe (neto).

Na podlagi kadrovskih podatkov iz leta 2014 je bila pripravljena ocena potreb vseh institucij po zaposlovanju. Od takrat je bil opravljen pregled virov, izvajajo pa se prilagoditve virov, ki obsegajo kombinacijo notranjega osebja, zmogljivosti zunanjega prevajanja in virov jezikovne tehnologije. Za povečanje prevajanja v irščino je nujno, da se nadaljuje krepitev teh treh glavnih vidikov zmogljivosti za irski jezik in njihovo združevanje v različnem obsegu v posameznih institucijah.

Zadostno število osebja za irski jezik je ključna sestavina zmogljivosti za izvedbo Uredbe (EU, Euratom) 2015/2264. Leta 2015 so institucije in Irska opredelile glavni izziv, ki bo nastal ob prenehanju odstopanja: majhna skupina strokovnjakov za irski jezik. Da bi institucije okrepile zmogljivost do 1. januarja 2022, so načrtovale natečaje EPSO za leta 2016, 2018 in 2020.

Da bi se Komisija pripravila na izvedbo naslednjih postopnih povečanj, predvidenih za leti 2020 in 2021, je analizirala napovedi potreb glede na vrsto dokumentov. Po napovedih bi se zaradi povečanj, predvidenih za leti 2020 in 2021, obseg lahko še podvojil za nekatere institucije v obdobju od konca leta 2018 do leta 2021. Po ocenah bo leta 2022, ko se bo odstopanje prenehalo uporabljati, preostali del potreb (npr. sporočila, posvetovanja in poročevalsko gradivo) povzročil dodatno 40-odstotno povečanje splošnih potreb po prevodih v irščino na Komisiji . Zato se bo tudi v vseh drugih prevajalskih službah potreba po irščini predvidoma precej povečala.

V skladu z uvodno izjavo 4 Uredbe (EU, Euratom) 2015/2264 so institucije prevedle tudi druge vsebine, da bi povečale razpoložljivost informacij o dejavnostih Unije v irščini. Ob upoštevanju regulativnih besedil in teh dodatnih vsebin skupaj so institucije od leta 2016 več kot podvojile obseg prevajanja v irščino.

Potrebe institucij po prevodih se nanašajo predvsem na zakonodajo, pa tudi na druge, nezakonodajne dokumente v skladu s političnimi in drugimi komunikacijskimi potrebami. Z izvedbo prvih dveh povečanj v letih 2017 in 2018 (dodane direktive in sklepi, ki jih sprejmeta Evropski parlament in Svet) so institucije začele povečevati obseg zakonodaje, prevedene v irščino. Prvi dve povečanji sta bili izvedeni v celoti.

Komisija in Irska sta od sprejetja Uredbe skupaj organizirali tri letne konference o irskem jeziku, ki so potekale v Dublinu.

* Sprejem na podlagi računalniško podprtih testov.

** Sprejem samo na podlagi prijav.

*** Računalniško podprti testi v ocenjevalnem centru.

Da bi institucije nadomestile slabe rezultate natečajev EPSO, intenzivno vlagajo v zaposlovanje in usposabljanje začasnih uslužbencev za okrepitev zmogljivosti za zagotavljanje prevodov. Kot alternativni ukrep so med letom 2015 in sredino leta 2019 začele 14 izbirnih postopkov za začasne uslužbence . Z dodatnimi priložnostmi za usposabljanje, ki jih je zagotovila Irska, in usposabljanjem začasnih uslužbencev, ki so ga izvajale institucije, se je zagotovil praktičen način za obravnavo nizkih stopenj uspešnosti pri natečajih EPSO. Poleg tega je EPSO na začetku leta 2019 začel postopek za izbiro pogodbenih uslužbencev za prevajanje.

Čeprav se odstopanje ne nanaša na tolmačenje, ga je treba vseeno upoštevati, saj tolmači praviloma tvorijo del iste skupine potencialnih zaposlenih. Vse institucije EU morajo doseči zadostno število tolmačev, da bi izpolnile potrebo po irščini po prenehanju odstopanja. Uspešno so izpolnile potrebo, ki je omejena na tolmačenje iz irščine („pasivna irščina“). Služba Komisije za tolmačenje, tj. GD za tolmačenje, je za to uporabila tri stalno zaposlene tolmače (dva s „pasivno“ in enega z „aktivno irščino“) in ustrezno skupino akreditiranih samostojnih tolmačev, katerih storitve je mogoče uporabiti za potrebe Komisije, Sveta, EESO in OR. Število zahtevkov za tolmačenje iz irščine v štirih institucijah, ki jim GD za tolmačenje zagotavlja storitve, se je med letoma 2011 in 2018 zmanjšalo z 20 na 4, do zdaj v letu 2019 pa še na 2. GD za tolmačenje do zdaj ni prejel zahteve za tolmačenje v irščino („aktivna irščina“), kar je bilo izrecno priznano pri izmenjavi dopisov med GD za tolmačenje ter ministrstvom irske vlade za kulturo, dediščino in Gaeltacht. V Evropskem parlamentu se (tako kot v irskem parlamentu) zdaj zagotavlja le tolmačenje iz irščine, ne pa tudi v irščino, in to na plenarnih zasedanjih, ob predhodnem obvestilu pa tudi za druge seje. Sodišče Evropske unije ne potrebuje tolmačev za irski jezik, saj mu še nikoli ni bila predložena zadeva v irščini.

Urad za publikacije (OP) potrebuje zmogljivost za irski jezik na ravni strokovno-tehničnih uslužbencev za jezikovno urejanje in korekturo. OP ima zdaj enega začasnega uslužbenca za irski jezik in si prizadeva postopno povečati zmogljivost za irščino, da bi jo uskladil z zmogljivostjo za večino drugih jezikov. Glede na majhno število delovnih mest in njihovo posebnost organizacija natečaja EPSO samo za OP ni stroškovno učinkovita.

Irska si je tudi precej prizadevala za pripravo kandidatov za poklicne poti v institucijah in spodbujanje zaposlovanja. Od leta 2007 je razvila vrsto univerzitetnih študijskih programov za irščino in študijskih programov, pri katerih se uporablja irščina, zlasti v okviru pobude za napredno znanje irščine. Leta 2015 je ustanovila center odličnosti za poklicne poti z irščino v Evropski uniji, da bi olajšala usklajevanje med institucijami za terciarno izobraževanje, ki sodelujejo v pobudi. Poleg tega je leta 2015 določila proračun v višini 4,7 milijona EUR za izvedbo 15 novih specializiranih študijskih programov v sodelujočih institucijah v obdobju osmih let. Pri vseh študijskih programih, financiranih v okviru pobude, vključno s pravnimi, se zdaj poučuje v tretjem jeziku EU in vsi vključujejo module v zvezi s psihometričnimi spretnostmi za pripravo študentov na natečaje EPSO. Komisija je pomagala vzpostaviti in še naprej podpira magistrski študijski program konferenčnega tolmačenja na univerzi National University of Ireland, Galway.

V obdobju 2016–2018 so Irska in same institucije spodbujale poklicne poti v institucijah za irske jezikoslovce z oglasnimi akcijami, poklicnimi sejmi, obiski univerz in obiski institucij za irske univerzitetne študente, namenskimi dogodki, članki v časopisih in radijskimi intervjuji. Na letnih konferencah v Dublinu so se obravnavale teme v zvezi s prevajanjem in tolmačenjem v irščino/iz nje ter izvajalo ozaveščanje o priložnostih in profilih zaposlenih za irski jezik, ki jih potrebujejo institucije. Da bi Komisija in Irska dosegli mlade generacije govorcev irščine, sta leta 2017 začeli poseben natečaj za mlade prevajalce, namenjen irsko govorečim srednješolcem. Leta 2018 je v njem sodelovalo skupno 21 šol.

Kljub številnim pragmatičnim, specifičnim ukrepom, sprejetim za spodbujanje zmogljivosti za prevajanje in tolmačenje za irski jezik, dosedanje izkušnje kažejo, da bodo v naslednjih treh letih potrebna še precejšnja prizadevanja za izpolnitev napovedanih potreb.

d. Zmogljivost zunanjih ponudnikov storitev

Institucije oddajo različne deleže svojega prevajalskega dela zunanjim izvajalcem. Komisija je največji uporabnik zunanjih izvajalcev glede na količino. Institucije pričakujejo, da bodo v večji meri uporabljale irski trg samostojnih prevajalcev za dopolnitev svoje notranje zmogljivosti.

Komisija in Evropski parlament sta v obdobju poročanja organizirala dodatne razpise za prevajalske storitve, da bi okrepila zmogljivost ter izboljšala prevzemanje in kakovost. Nove pogodbe Komisije so začele veljati julija 2018. Prvi rezultati so spodbudni, vendar količina, oddana zunanjim izvajalcem, pomeni le majhen delež tega, kar je potrebno za izpolnitev potreb po prenehanju odstopanja. Evropski parlament je novembra 2018 objavil razpis, pri katerem so sodelovali Svet, Evropsko računsko sodišče, EESO in OR. Marca 2019 je Evropski parlament objavil še en razpis za zunanje prevajanje, med drugim za irščino. Maja 2019 je tudi Komisija objavila nov razpis za zunanje prevajanje, med drugim za irščino. Ti postopki še potekajo. V obdobju poročanja so bili organizirani dogodki za ozaveščanje zunanjih ponudnikov storitev o priložnostih sodelovanja s Komisijo. Da bi dosegli čim več ljudi, so vključevali spletne seminarje in dogodke v živo. Letna konferenca v Dublinu leta 2018 je bila osredotočena na sedanje in prihodnje potrebe po zunanjem prevajanju.

Službe za tolmačenje Komisije (GD za tolmačenje), Evropskega parlamenta in Sodišča imajo dostop do 11 akreditiranih samostojnih tolmačev za tolmačenje iz irščine; samo pet od njih pa ima irščino kot „aktivni jezik“. Pri akreditacijskih testih v letih 2016, 2017 in 2019 ni bilo uspešnih kandidatov.

OP je aprila 2019 objavil razpis za zunanje ponudnike storitev; ker ponudb ni prejel, bo razpis ponovil.

e. Viri za irski jezik

Zmogljivost za zagotavljanje prevodov vključuje tudi jezikovne vire. Institucije in Irska so nadaljevale projekt terminologije v GA za IATE , ki deluje 11. leto in za katerega je Irska odobrila finančna sredstva do konca leta 2021. Pri projektu je bilo izvedenih 65 592 vnosov (v primerjavi s 56 860 leta 2015). Institucije so začele sodelovati z Irsko pri vzpostavljanju mreže irsko govorečih strokovnjakov za področno terminologijo na Irskem.

Orodja za računalniško podprto prevajanje in strojno prevajanje so ključna za učinkovitost prevajalskih služb. Podatki zanje se zagotavljajo iz dvo‑ ali večjezičnih korpusov, pogosto v obliki pomnilnikov prevodov, ki temeljijo na preteklih prevodih. Medinstitucionalna zbirka pomnilnikov prevodov Euramis zdaj vsebuje približno 5,8 milijona segmentov, prevedenih iz irščine ali v njo (v primerjavi s 3,5 milijona leta 2015). To je približno desetina od 30–50 milijonov segmentov, shranjenih za večino drugih jezikovnih parov.

Irska se je zavezala, da bo institucijam priskrbela pomnilnike prevodov s poravnavami angleških in irskih besedil iz nacionalne zakonodaje. Pripravljen je bil sporazum med institucijami in Irsko, ki ga je treba še dokončati.

Marca 2018 je bil v okviru sistema eTranslation Komisije izdelan strojni prevajalnik za irščino, ki temelji na tehnologiji nevronskega strojnega prevajanja ter je na voljo institucijam in irskim organom. Ker strojno prevajanje temelji na podatkih, ti pa se zajemajo iz Euramisa, strojni prevodi za irščino zaradi razmeroma majhne količine podatkov, ki se uporabljajo za učenje irskega strojnega prevajalnika, niso tako kakovostni kot strojni prevodi za druge jezike. Pobuda European Language Resource Coordination (usklajevanje evropskih jezikovnih virov) je namenjena zbiranju več jezikovnih podatkov za izboljšanje prevajalnikov.